CAF ɲɛmɔgɔyakalataw : Farafinna tilebinyanfan ka cɛbɔ saaba nunnu na, jɔn bɛna se sɔrɔ?
A jɛnsɛnna : A falenna :
CAF, farafinna balɔntanko ɲanabɔ jɛkuluba kan ɲɛmɔgɔ bɛna sugandi "Mars" kalo naata tile 12.Cɛbɔ minnu tun y’u kanbɔ a nɔfɛ, FIFA, diɲɛ balɔntanko ɲanabɔ jɛkuluba, jɛɛra nin naani ta ye.CAF ɲɛmɔgɔkoro Amat Amat, u y’ale ka kanbɔya kɔn.
"Sénégal" ka Augustin senghor, Mauritanie ka Amet Yaya, Cote d’Ivoire ka Jacque Anouma ani Afrique du Sud ka Frabrice Motsepe.
Diyɲɛ balɔntanko ɲanabɔ jɛkuluba, FIFA sonna ninnu mɔgɔ naani ka cɛbɔya ye CAF ɲɛmɔgɔkalataw la mars kalo naata.
Kibaru in dilen ko kunu Mauritani ka cɛbɔ fɔloɔ de y'a ka ninsɔndiya jira.
Hakilijiginna, ale ni Fabrice MOTSEPE ka cɛbɔya ma tɛliya ka sɛmɛntiya bawo u ka sɛbɛnw tun ma dafa.
FIFA ye mɔgɔ saaba minnu ka cɛbɔya kon, a bɛ faralen olu kan CAF ka ɲɛmɔgɔkoro, Madagascar ka Hamad Amad, ale min ɲangilen bɛ san duuru a ka na i sen don balɔntan ko siila, yuruku-yuruku kɔ sɔn.
CAF ka ɲinan ɲɛmɔgɔ sugandili la cɛbɔ naani cɛ saaba bɛ bɔ farafinna tilebiyanfan na.
Ni u kele ye see sɔrɔ, a bɛ kɛ a siyɛn fɔlɔ ye CAF ɲɛmɔgɔ ka bɔ farafinna tilebiyanfan na.
Sugandili in bolodaalen bɛ ''mars'' kalo naata tile 12 de la Rabat, Maroc Faaba la.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn